***Харолд 220512***

**Құдайдың мінажатқа жауап беруінің 4 жолы**

**екіншісі**

***«О, Әкем, егер Сен қаласаң, осы «тостағанды» Маған жолатпай алып кете гөр. Бірақ Менің емес, Сенің еркің болсын!» (Лұқа 22:42)***

Сүйіспеншілікке толы Көктегі Әкеміз біздің мұқтаждырымызға Өзінің біліміне негізделген, және Оның біздің мұқтаждығымыз туралы түсінігіне қарай жауап береді, бұның бәрі біздің мұқтаждықтарды қабылдауымыздан әлдеқайда өзгеше.

Құдай Өз баласының тіпті жай, тыныш айтылған мұқтаждығын естиді және жауап береді де, бірақ Оның жауаптары біздің адам түсінігімізден әлдеқайда тереңірек. Қарапайым тілмен айтқанда, Құдай төрт жолмен жауап береді.

1. Кейбір жауаптар тікелей болып келеді. Мұқтаждық пен жауап параллель арналарда қозғалатын сияқты. Біз жауаптың осындай түрін жақсы көреміз. Біз қалаған нәрсені сұраймыз, және оны бірден аламыз. Шынын айтсақ, Құдай мұндай жауаптарды жаңадан келген сенушілерге Оның құдіреті шексіз екенін түсіндіруі үшін жиі береді.

2. Кейбір жауаптар кешіктіріліп келеді. Бұл жерде, уақыт -мәселенің қайнар көзі болып табылады және Құдай біздің емес, Өзінің кестесі бойынша жауап береді.

3. Кейбір жауаптар жасырылып келеді. Мәселен, біз бірдеңе сұраймыз, содан кейін, біраз уақыт өткен соң, артқа қарағанда, Құдайдың мінажатымызға жауап бергенін түсінеміз, бірақ Оның жауабы біздің сұрауымыздан басқаша болуы мүмкін және біз Оның жоспарының қаншалықты жақсырақ екенін түсінеміз.

4. Және ең соңғысы: кейбір өтініштер қабылданбайды. Ол сіздің сұрағаныңыздың бәрін бере бермейді, себебі Ол сізді тым қатты жақсы көреді. Мен артыма қарап: «Әке, кейбір өтініштеріме «Жоқ» деп жауап бергенің үшін рахмет» деп айтқан кездерім болды. Көктегі Әкеміз барлығын бәрінен жақсырақ біледі, және Оның сізге өміріңіздегі ең жақсы нәрсенің беретініне сене аласыз.